
	[bookmark: nev]FIKÓ DEZSŐ-RÓBERT
Fenntartható biotechnológiák
MSc, 2. félév
Sapientia Erdélyi Magyar Tudományegyetem
Műszaki és Társadalomtudományi Kar
	TANKÓ GYÖRGY
Élelmiszeripari mérnök
MSc, 2. félév
Sapientia Erdélyi Magyar Tudományegyetem
Műszaki és Társadalomtudományi 


Témavezetők:
	dr. Máthé István
docens, EMTE MTK

	dr. Kovács Erika
adjunktus, EMTE MTK




A cekendi csurgalékvíz mikrobiális diverzitásának vizsgálata különleges tenyésztési technikákkal

Kutatásunk célja a cekendi hulladéktározó csurgalékvizében előforduló mikrobiális közösség biodiverzitásának, működésének a feltárása, jó biodegradációs képességgel rendelkező baktériumtörzsek izolálása. A hagyományos mikrobiális izolálási technikák mellett újszerű, in situ tenyésztési módszert is alkalmaztunk. A helyszíni vizsgálatok során elvégeztük a csurgalékvíz fiziko-kémiai vizsgálatait, mely adatok a laboratóriumi tenyésztés alapjául szolgáltak speciális agar illetve gelzán alapú táptalajok összeállításában. Az in situ tenyésztés során poliuretán kockákat itattunk át egyedi összetételű táptalajokkal, amelyeket egy hónapon keresztül acsurgalékvizes reaktor medencéjében inkubáltuk, majd ezekről izoláltunk baktériumtörzseket. A mikrobák identifikálása 16S rDNS báziselemzés alapján történt.
A fiziko-kémiai eredmények alapján elmondható, hogy a cekendi csurgalékvíz nitrogén, foszfor valamint szervesanyag tartalma magas. A csurgalékvíz tenyészthető mikrobaközössége nagy diverzitású, a 73 izolált baktériumtörzs 42 különböző fajhoz tartozik, közülük több feltehetően a tudomány számára új faj. A kimutatott baktériumok változatos anyagcserével rendelkeznek, előfordulnak közöttük jó szervesanyagbontók (szénhidrát-, zsírsav-, fehérje-bontók), denitrifikálók, nitrátredukálók.



